Ilmoitus Indonesiasta, Malesiasta ja Thaimaasta peräisin olevien polkupyörien tuontiin sovellettavien polkumyyntitoimenpiteiden voimassaolon päättymistä koskevan tarkastelun vireillepanosta



Virallinen lehti nro C 110 , 11/04/2001 s. 0006 - 0007



Ilmoitus Indonesiasta, Malesiasta ja Thaimaasta peräisin olevien polkupyörien tuontiin sovellettavien polkumyyntitoimenpiteiden voimassaolon päättymistä koskevan tarkastelun vireillepanosta (2001/C 110/03) Indonesiasta, Malesiasta ja Thaimaasta, jäljempänä "asianomaiset maat", peräisin olevien polkupyörien tuontiin sovellettavien polkumyyntitoimenpiteiden voimassaolon lähestyvää päättymistä koskevan ilmoituksen(1) julkaisemisen jälkeen komissio vastaanotti neuvoston asetuksen (EY) N:o 384/96(2), jäljempänä "perusasetus", sellaisena kuin se on viimeksi muutettuna asetuksella (EY) N:o 2238/2000(3), 11 artiklan 2 kohdan mukaisen pyynnön tarkastella näitä toimenpiteitä uudelleen. 1. Tarkastelua koskeva pyyntö Pyynnön esitti 12. tammikuuta 2001 Euroopan polkupyörävalmistajia edustava European Bicycle Manufacturers' Association (EBMA), jäljempänä "pyynnön esittäjä", tuottajien puolesta, joiden tuotanto muodostaa pääosan, tässä tapauksessa yli 50 prosenttia, polkupyörien kokonaistuotannosta yhteisössä. 2. Tuote Tarkasteltavana oleva tuote on Indonesiasta, Malesiasta ja Thaimaasta peräisin olevat tällä hetkellä CN-koodeihin 8712 00 10, 8712 00 30 ja 8712 00 80 kuuluvat moottorittomat polkupyörät ja muut pyörät, mukaan luettuina kolmipyöräiset tavarankuljetuspyörät, jäljempänä "tarkasteltavana oleva tuote". Nämä CN-koodit annetaan ainoastaan ohjeellisina. 3. Voimassa olevat toimenpiteet Tällä hetkellä tarkasteltavana olevan tuotteen osalta voimassa olevat toimenpiteet ovat neuvoston asetuksella (EY) N:o 648/96(4) käyttöön otetut lopulliset polkumyyntitullit. 4. Tarkastelun perusteet Pyyntö perustuu siihen, että toimenpiteiden voimassaolon päättyminen johtaisi todennäköisesti polkumyynnin ja yhteisön tuotannonalalle aiheutuneen vahingon jatkumiseen tai toistumiseen. Pyynnön esittäjä väittää, että vienti Indonesiasta, Malesiasta ja Thaimaasta yhteisöön todennäköisesti tapahtuu huomattavin polkumyyntimarginaalein, jos toimenpiteiden voimassaolo päättyisi. Pyynnön esittäjä perusteli väitteensä polkumyynnin todennäköisestä toistumisesta Thaimaan tuonnin osalta kotimarkkinoiden hintojen perusteella määritellyn normaaliarvon ja tarkasteltavana olevan tuotteen muille markkinoille vientiä varten tehtyjen hintatarjousten välisellä vertailulla. Väite polkumyynnin todennäköisestä jatkumisesta Malesian ja Thaimaan tuonnin osalta perustuu laskennallisen normaaliarvon ja tarkasteltavana olevan tuotteen yhteisöön vientiä varten tehtyjen hintatarjousten väliseen vertailuun. Tällä perusteella todennäköiset polkumyyntimarginaalit ovat merkittävät kaikkien asianomaisten maiden osalta. Pyynnön esittäjällä on myös näyttöä siitä, että jos toimenpiteiden annetaan raueta, tarkasteltavana olevan tuotteen nykyisen tuonnin taso todennäköisesti merkittävästi nousee. Tämä johtuu käyttämättömän kapasiteetin olemassaolosta asianomaisissa maissa ja tällä hetkellä kolmansiin maihin suuntautuvan viennin todennäköisestä uudelleen suuntaamisesta yhteisöön. Nämä väitteet perustuvat kiinalaisten polkupyörien kasvaneesta markkinaosuudesta johtuvaan tarpeiden tyydyttymiseen kotimarkkinoilla ja perinteisillä muilla kuin yhteisön eli Amerikan yhdysvaltojen ja Japanin vientimarkkinoilla, yhteisöön viejien hyviin jakelukanaviin ja yhteisön markkinoiden vetovoimaan kyseessä olevan tuonnin osalta. Vahinkoa koskevien näkökohtien osalta väitetään, että koska yhteisön tuotannonalan tilanne on yhä heikko, merkittävän tuonnin uudelleen alkaminen asianomaisista maista vahinkoa aiheuttavilla polkumyyntihinnoilla todennäköisesti johtaisi yhteisön tuotannonalalle aiheutuvan vahingon toistumiseen, jos toimenpiteiden annettaisiin raueta. 5. Menettely Kuultuaan neuvoa-antavaa komiteaa komissio on päättänyt, että on olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, mistä syystä se panee vireille tutkimuksen perusasetuksen 11 artiklan 2 kohdan nojalla. 5.1 Menettely polkumyynnin ja vahingon jatkumisen tai toistumisen todennäköisyyden määrittämiseksi Tutkimuksessa määritetään, johtaako toimenpiteiden voimassaolon päättyminen todennäköisesti polkumyynnin ja vahingon jatkumiseen tai toistumiseen. Siinä tutkitaan myös voimassa olevien toimenpiteiden jatkamisen tai poistamisen tarvetta. a) Kyselylomakkeet Saadakseen tutkimuksena kannalta välttämättöminä pitämänsä tiedot komissio lähettää kyselylomakkeen yhteisön tuotannonalalle ja yhteisön tuottajia edustaville järjestöille, Indonesiassa, Malesiassa ja Thaimaassa toimiville viejille/tuottajille, viejien/tuottajien järjestöille, tuojille, pyynnössä mainituille tai tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyössä toimineille tuojien järjestöille sekä asianomaisen viejämaan viranomaisille. Kaikkien tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyöstä kieltäytyneiden osapuolten olisi viipymättä otettava yhteyttä komissioon faksilla saadakseen selville, onko ne mainittu pyynnössä. Niiden olisi tarvittaessa pyydettävä kyselylomake 6 kohdan a alakohdassa asetetussa määräajassa, koska tämän ilmoituksen 6 kohdan b alakohdassa asetettua määräaikaa sovelletaan kaikkiin asianomaisiin osapuoliin. b) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa, toimittamaan kyselyä täydentäviä tietoja ja esittämään asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan b alakohdassa asetetussa määräajassa. Komissio voi lisäksi pyynnöstä kuulla asianomaisia osapuolia, jos ne osoittavat, että niiden kuulemiseen on olemassa eritysiä syitä. Tämä pyyntö on esitettävä tämän ilmoituksen 6 kohdan c alakohdassa asetetussa määräajassa. 5.2 Yhteisön edun arviointimenettely Jos polkumyynnin ja vahingon jatkumisen tai toistumisen todennäköisyys vahvistetaan, tehdään perusasetuksen 21 artiklan mukaisesti päätös siitä, olisiko polkumyyntitoimenpiteet yhteisön edun nimissä säilytettävä voimassa vai kumottava. Tämän vuoksi yhteisön tuotannonala, tuojat, niitä edustavat järjestöt, edustavat käyttäjät ja edustavat kuluttajajärjestöt voivat tämän ilmoituksen 6 kohdan b ja c alakohdassa asetetuissa määräajoissa ilmoittautua, toimittaa tietoja komissiolle ja pyytää saada tulla kuulluiksi, mikäli ne voivat osoittaa, että niiden toiminnan ja tarkasteltavana olevan tuotteen välillä on objektiivisesti havaittava yhteys. Olisi huomattava, että 21 artiklan mukaisesti toimitetut tiedot otetaan huomioon ainoastaan, jos ne on tosiasioihin perustuvalla näytöllä osoitettu oikeiksi tietoja toimitettaessa. 6. Määräajat a) Kyselylomakkeen pyytäminen Kaikkien tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyöstä kieltäytyneiden asianomaisten osapuolten olisi pyydettävä kyselylomake mahdollisimman nopeasti, kuitenkin viimeistään 15 vuorokauden kuluessa tämän ilmoituksen julkaisemisesta Euroopan yhteisöjen virallisessa lehdessä. b) Osapuolten ilmoittautuminen ja kyselylomakkeiden palauttaminen ja muiden tietojen toimittaminen Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn tai muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. c) Kuuleminen Kaikki asianomaiset osapuolet voivat myös pyytää komissiolta kuulemista samassa 40 päivän määräajassa. 7. Kirjalliset huomautukset, kyselylomakkeiden vastaukset ja kirjeenvaihto Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta) ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero. Komission osoite: Euroopan komissio Kauppapolitikan pääosasto Linjat B ja C TERV - 0/13 Rue de la Loi/Wetstraat 200 B - 1049 Bruxelles/Brussel Faksi (32-2) 295 65 05 Teleksi: COMEU B 21877. 8. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos asianomaisen osapuolen todetaan toimittaneen väärän tai harhaanjohtavan tiedon, tätä tietoa ei oteta huomioon ja sen sijasta voidaan käyttää käytettävissä olevia tietoja. (1) EYVL C 271, 22.9.2000, s. 5. (2) EYVL L 56, 6.3.1996, s. 1. (3) EYVL L 257, 11.10.2000, s. 2. (4) EYVL L 91, 12.4.1996, s. 1.